এবারের পরীক্ষাটা একেবারেই ভালো হয়নি তার। সাকিব ভাবল, রেজাল্ট বেরুনোর পরপরই সে পড়ালেখায় গভীর মনোযোগী হয়ে উঠবে। সবাইকে দেখিয়ে দেবে, সেও পারে। মেধা-মনন ও সৃজনশীলতায় ক্লাসের কারো থেকেই পিছিয়ে নেই সে। কিন্তু তার এক ভয়ঙ্কর শত্রু আছে। যে শত্রু তার সামনে সবসময় বাধা হয়ে দাঁড়ায়। আগলে রাখে তার এগিয়ে যাওয়ার পথ। থামিয়ে দেয় স্বপ্নের ওড়াউড়ি। বিচূর্ণ করে নিজের হাসিমুখ দেখার আয়না। সে শত্রুর নাম ‘অলসতা’। অলসতার চাদরে আবৃত সে যেন জীবন্মৃত কেউ।